পিটার বার্জ
১৯৫৩ থেকে ১৯৬৮ সময়কালে ঘরোয়া অস্ট্রেলীয় প্রথম-শ্রেণীর ক্রিকেটে কুইন্সল্যান্ডের পক্ষে খেলেছেন তিনি। সমগ্র খেলোয়াড়ী জীবনে ৪২ টেস্টে অংশগ্রহণ করেছেন পিটার বার্জ। ২৫ ফেব্রুয়ারি, ১৯৫৫ তারিখে ইংল্যান্ডের বিপক্ষে টেস্ট অভিষেক ঘটে পিটার বার্জের।
পিটার বার্জ
বড় ধরনের ইনিংস খেলার সুযোগ না পেলেও পিটার বার্জকে ১৯৫৬ সালে ইংল্যান্ড সফরের জন্য মনোনীত করা হয়। ইংরেজ ভূমিতে লিচেস্টারশায়ারের বিপক্ষে ৯৯ রানের মাধ্যমে সফলতম যাত্রা শুরু করেন। পরের খেলায় ইয়র্কশায়ারের বিপক্ষে শূন্য রান তুললেও নটিংহ্যামশায়ারের বিপক্ষে ১৩১ রান করেন। পরবর্তী খেলায় কেমব্রিজ বিশ্ববিদ্যালয়ের বিপক্ষে ৬১ রানের ইনিংস খেলেন।